
ŠAKIŲ RAJONO SAVIVALDYBĖS TARYBA

SPRENDIMAS

DĖL PRAŠYMO PERDUOTI NEATLYGINTINAI ŠAKIŲ RAJONO SAVIVALDYBĖS NUOSAVYBĖN VALSTYBINĖS KITOS PASKIRTIES ŽEMĖS SKLYPUS
2014 m. balandžio 30 d. Nr. T-134
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 6 straipsnio 30 ir 31 punktais, Žemės įstatymo (Žin., 1994, Nr. 34-620; 2004, Nr. 28-868) 15 straipsnio 1 dalies 2 punktu ir Vyriausybės 2000 m. rugpjūčio 2 d. nutarimu Nr. 925 patvirtintomis Valstybinės žemės sklypų perdavimo neatlygintinai savivaldybių nuosavybėn taisyklėmis (Žin., 2000, Nr. 67-2029; 2006, Nr. 114-4345),
nusprendžia,

prašyti Lietuvos Respublikos Vyriausybės perduoti neatlygintinai Šakių rajono savivaldybės nuosavybėn Nacionalinės žemės tarnybos prie Žemės ūkio ministerijos patikėjimo teise valdomus valstybinės kitos paskirties žemės sklypus:

1. pagal rajono savivaldybės tarybos 2012 m. rugsėjo 27 d. sprendimu Nr. T-318 patvirtintą detalųjį planą ir žemės sklypo plane nustatytas ribas – 0,5963 ha kitos paskirties (atliekų saugojimo, rūšiavimo ir utilizavimo (sąvartynai) teritorijos) žemės sklypą, esantį Šakių rajono savivaldybėje, Gelgaudiškio seniūnijoje, Skaistakaimio kaime, Nemuno g. 1A (žemės sklypo unikalus Nr. 4400-2520-7652), atliekų tvarkymo aikštelei įrengti;


2. pagal rajono savivaldybės tarybos 2012 m. rugsėjo 27 d. sprendimu Nr. T-318 patvirtintą detalųjį planą ir žemės sklypo plane nustatytas ribas – 1,0052 ha kitos paskirties (susisiekimo ir inžinerinių tinklų koridorių teritorijos) žemės sklypą, esantį Šakių rajono savivaldybėje, Gelgaudiškio seniūnijoje, Skaistakaimio kaime, Nemuno g. 1B (žemės sklypo unikalus Nr. 4400-2520-7763), nuotekų valymo įrenginių statybai.

